
Clifford M. Will descrie, în Theory and Experiment in Gravitaţional Physics, 1 apariţia 
unei noi ere pentru relativitatea generală, de testare şi verificare la niveluri de precizie foarte 
ridicate. 

In 1959, oamenii de ştiinţă de la Lincoln Laboratories din Massachusetts au bombardat 
planeta Venus cu impulsuri de unde radio transmise de pe Pământ, sperând să detecteze ecoul 
undelor reflectate. Nu au detectat niciun ecou. La o analiză ulterioară au sesizat un ecou pe 14 
septembrie, acesta fiind primul ecou radar înregistrat de pe o planetă. 

în 1960, astronomii Thomas Matthews şi Allan Sandage şi colegii de la Mount Palomar 
au folosit un telescop pentru a înregistra e o placă fotografică câmpului stelar dinn jurul sursei 
radio 3C48. Se aşteptau să găsească un grup de galaxii, dar la locaţia exactă a sursei radio a fost 
observat un obiect ca o stea dar cu un spectru neobişnuit şi o luminozitate variabilă cu frecvenţa 
de 15 minute. 2 Acesta a fost primul quasar observat. 3 

Experimentul Pound-Rebka (1960), a verificat principiului echivalenţei şi deplasarea 
spre roşu gravitaţională, şi a demonstrat utilitatea tehnologiei cuantice (ceasuri atomice, 
măsurători cu laser, gravimetre supraconductoare, detectoare cu unde gravitaţionale) în 
experimentele gravitaţionale de înaltă precizie. 4 

Radiaţiile înregistrate de la Venus au făcutdin sistemul solar un laborator pentru testarea 
gravitaţiei relativiste. 5 Programul spaţial interplanetar dezvoltat la începutul anilor 1960, şi 
descoperirea în 1964 a efectului relativist de întârziere, 6 au oferit teste noi şi exacte ale 
relativităţii generale. Până în 1974, sistemul solar a fost singura modalitate pentru teste de înaltă 
precizie a relativităţii generale. 

în dezvoltarea relativităţii generale, Einstein a fost condus de criterii teoretice de 
eleganţă şi simplitate. Teoria sa s-a confruntat iniţial cu "trei teste clasice": deplasarea anormală 
a periheliului lui Mercur, deflectarea luminii de către Soare, şi deplasarea spre roşu 
gravitaţională a luminii. 

Pe la sfârşitul anilor 1950 s-a sugerat că deplasarea spre roşu gravitaţională a luminii nu 
este, totuşi, un test real al relativităţii generale., fiind o consecinţă pură a principiului 


1 Clifford M. Will, Theory and Experiment in Gravitaţional Physics, Revised Edition, Revised edition 
(Cambridge England ; New York, NY, USA: Cambridge University Press, 1993). 

2 Thomas A. Matthews şi Allan R. Sandage, „Optical Identification of 3C 48, 3C 196, and 3C 286 with Stellar 
Objects.”, The Astrophysical Journal 138 (1 iulie 1963): 30-56, https://doi.org/10.1086/147615. 

3 Will, Theory and Experiment in Gravitaţional Physics, Revised Edition. 

4 R. V. Pound şi G. A. Rebka, „Apparent Weight of Photons”, Physical Review Letters 4, nr. 7 (1 aprilie 1960): 
337-41, https://doi.org/10T 103/PhysRevLett.4.337. 

5 W. B. Smith, „Radar observations of Venus, 1961 and 1959”, The Astronomicul Journal 68 (1 februarie 1963): 
15-21, https://doi.org/10.1086/108904. 

6 Irwin I. Shapiro, „Fourth Test of General Relativity”, Physical Review Letters 13, nr. 26 (28 decembrie 1964): 
789-91, https://doi.org/! 0.1103/PhysRevLett. 13.789. 

echivalenţei şi nu testa ecuaţiile de câmp ale teoriei gravitaţionale. Schiff a sugerat că 
experimentul Eotvos este de mai mare precizie decât deplasarea spre roşu gravitaţională a 
luminii, pe care a înlocuit-o ca importanţă, experimentul Eotvos verificând în ce măsură 
corpurile de compoziţie diferită au aceeaşi acceleraţie. 7 

Ulterior au fost propuse alte teste pentru relativitatea generală, precum efectul Lense- 
Thirring, perturbarea orbitală datorată rotaţiei unui corp, şi efectul de Sitter, o mişcare seculară 
a perigeului şi a nodului orbitei lunii, 8 9 însă perspectivele de a le detecta erau încă slabe. 10 

Altă zonă de testare prin observare a relativităţii generale a fost cosmologia, prin 
predicţia privind explozia primordială numită "Big Bang" şi expansiunea ulterioară a 
Univesului, dar până la sfârşitul anilor 1950 observaţiile cosmologice nu puteau distinge între 
diferitele teorii ale gravitaţiei. 11 

Intre timp a apărut o "proliferare” de teorii alternative de gravitaţie concurente ale 
relativităţii generale. In 1960 existau cel puţin 25 de astfel de teorii alternative. 12 . 

Conform lui Will, până în 1960 relativitatea generală era susţinută empiric de un test de 
precizie moderată (schimbarea periheliului, aproximativ 1%), un test de precizie scăzută 
(deformarea luminii, aproximativ 50 %), un test neconcludent (deplasarea gravitaţională spre 
roşu) şi observaţiile cosmologice care nu puteau distinge între diverse teorii. Aceasta a fost ceea 
ce Lakatos a denumit "perioada staţionară”. Din cauza confirmărilor sale experimentale 
limitate, relativitatea generală a fost chiar înlăturată din fizica de bază. 13 

Perioada dintre 1960 şi 1980 a fost perioada de maturitate a relativităţii generale: s-au 
dezvoltat noi metode de testare de mare precizie care au inclus teste noi, precum precesiunea 
giroscopică, întârzierea luminii şi "efectul Nordtvedt" în mişcarea lunară, utilizând inclusiv 
observaţii astrofizice şi sateliţii artificiali. 


7 L. I. Schiff, „On Experimental Tests of the General Theory of Relativity”, American Journal ofPhysics 28, nr. 
4 (1 aprilie 1960): 340-43, https://doi.org/10.1119/L1935800. 

8 Josef Lense şi Hans Thirring, „Uber den EinfluB der Eigenrotation der Zentralkoiper auf die Bewegung der 
Planeten und Monde nach der Einsteinschen Gravitationstheorie”, Physikalische Zeitschrift 19 (1918): 156-63, 
http://adsabs. harvard.edu/abs/1918PhyZ... 19.. 156L. 

9 W. de Sitter, „On Einstein’s theory of gravitation and its astronomical consequences. Second paper”, Monthly 
Notices of the Royal Astronomicul Society 77 (1 decembrie 1916): 77, 155-84, 
https://doi.Org/10.1093/mnras/77.2.155. 

10 Will, Theory and Experiment in Gravitaţional Physics, Revised Edition. 

11 G. J. Whitrow şi G. E. Morduch, „Relativistic theories of gravitation : A comparative analysis with particular 
reference to astronomical tests”, Vistas in Astronomy 6 (1965): cap. 14, https://doi.org/10.1016/0083- 
6656(65)90002-4. 

12 C. DeWitt, Experimental relativity, in Relativity Groups and Topology. Lectures Delivered at Les Plouches 
During the 1963 Session of the Summer School of Theoretical Physics, Second Printing edition (Gordon & 
Breach, 1965), 165-313. 

13 Will, Theory and Experiment in Gravitaţional Physics, Revised Edition. 

Datorită proliferării teoriilor alternative, era nevoie de un cadru teoretic cât mai bun 
pentru compararea verificărilor diferitelor experimente, pentru a clasifica teoriile şi pentru a 
compara predicţiile lor cu rezultatele experimentărilor intr-un mod sistematic. 


Anul Rezultate experimentale sau observaţionale 

1960 Anizotropia Hughes-Drever a masei 

Experimentul Pound-Rebka a deplasării gravitaţionale spre 

roşu 

1962 Descoperirea surselor de radiaţii X non-solare 
Descoperirea deplasării spre roşu a quasarilor 
1964 Experimentul Eotvos, Princeton 

Experimentul Pound-Snider a deplasării gravitaţionale 
spre roşu 


Rezultate teoretice 

Lucrările lui Penrose despre spinori 

Precesiunea giroscopică (Schiff) 
Teoria Brans-Dicke 

Formula Bondi pentru pierderea de masă 
Descoperirea metricii Kerr 
întârzierea în timp a luminii (Shapiro) 
Teoremele singularităţilor în relativitatea 
generală 


1966 


Descoprirea fondului de microunde 3K 
Detectarea aplatizării solare 


Producerea de elemente în Big Bang 


Descoperirea pulsarilor 

1968 Măsurători cu radar planetarea pentru întărierea timpului Efectul Nordtvedt şi cadrul PPN timpuriu 

Lansarea lui Mariners 6 şi 7 
Acquisition of lunar laser echo 
First radio deflection measurements 


1970 CygXl: a black hole candidate 


Mariners 6 and 7 time-delay measurements 


1972 Experimentul Eotvos, Moscova 

1974 Descoperirea pulsarilor binari 


1976 Experimente de deplasare gravitaţională spre roşu cu 

rachete 


Efecte de cadru referat 

Cadrul PPN rafinat 

Creşterea ariei găurilor negre în relativitatea 
generală 

Evaporarea cuantică a găurilor negre 

Radiaţia gravitaţională dipolară în teorii 
alternative 


Testul lunar al efectului Nordtvedt 

Rezultate ale întârzierii timpului obţinute cu Mariner 9 şi 
Viking 

1978 Măsurători ale scăderii perioadei orbitale ale pulsarului 

binar SS 433 

1980 Descoperirea lentilelor gravitaţionale 

Tabelul 2.2 O cronologie a testelor pentru verificarea teoriei relativităţii generale în perioada 1960-80. 
Sursa: Clifford M. Will, Theory and Experiment in Gravitaţional Physics 14 

Robert Dicke a efectuat mai multe experimente de nulitate de înaltă precizie pentru 
confirmarea teoriilor gravitaţiei. 15 Dicke ajunge la concluzia că experimentele gravitaţionale 
pot fî împărţite în două clase 

1. una care testează bazele teoriei gravitaţiei (de ex., principiul echivalenţei): experimentul 
Eotvos, experimentul Hughes-Drever, experimentul de deplasare gravitaţională spre 
roşu, etc.), verificând că gravitaţia este un fenomen de spaţiu-timp curbat (descris printr- 
o "teorie metrică" a gravitaţiei). Relativitatea generală şi teoria lui Brans-Dick sunt 
exemple de teorii metrice ale gravitaiei. 

2. a doua clasă care testează teoriile metrice ale gravitaţiei: fonnalismul parametrizat post- 
newtonian, sau PPN, iniţiat de Kenneth Nordtvedt, Jr., 16 şi extins şi îmbunătăţit de 
Will. 17 PPN ia în consideraţie viteze mici şi câmpuri slabe (limita post-newtoniană) a 
teoriilor metrice, pe baza unui set de 10 parametri reali. PPN s-a folosit pentru analiza 
experimentelor gravitaţionale ale sistemului solar, pentru descoperirea şi analiza de noi 
teste ale teoriei gravitaţiei, precum efectul Nordtvedt, efectele de cadru preferate şi 
efectele localizării preferate şi pentru a analiza şi clasificare teoriile metrice alternative 
de gravitaţie ajungând să fie instrumentul teoretic standard pentru aceste experimente, 
căutări şi studii. 

Pe la mijlocul anilor 1970, multe teorii alternative de gravitaţie erau onfinnate de 
experimentele la nivelul sistemului solar, dar nu şi la nivel cosmologic. în 1974, Joseph Taylor 


14 Will. 

15 DeWitt, Experimental relativity, in Relativity Groups and Topology. Lectures Delivered at Les Houches 
During the 1963 Session ofthe Summer School of Theoretical Physics, 165-313. 

16 Kenneth Nordtvedt, „Equivalence Principie for Massive Bodies. II. Theory”, Physical Review 169, nr. 5 (25 
mai 1968): 1017-25, https://doi.org/10.1103/PhysRev.169.1017. 

17 C. M. Will, „Theoretical Frameworks For Testing Relativistic Gravity. Ii. Parametrized Post-Newtonian 
Hydrodynamics, And The Nordtvedt Effect.”, Astrophys. J. 163: 611-28(1 Feb 1971)., 1 ianuarie 1971, 163, 
611-28, https://doi.org/10.1086/150804. 

şi Russell Hulse au descoperit pulsarul binar, 18 ale cărui pulsaţii extrem de stabile au fost 
monitorizate radiotelescopic, permiţând măsurarea precisă a parametrilor astrofizici. In 1978 a 
fost măsurată rata de schimbare a perioadei orbitale a sistemului, care a fost confirmată de 
relativitatea generală dar nu şi de cele mai multe teorii alternative. 

în experimentul Michelson-Morley, Michelson a pornit de la un experiment pentru a 
testa teoriile contradictorii ale lui Fresnel şi Stokes despre influenţa eterului. 19 20 Stokes credea 
iniţial că cele două teorii sunt echivalente observaţional, ambele teorii explicând aberaţia 
luminii. Michelson a susţinut că experimentul său din 1881 a fost un experiment crucial care a 
demonstrat teoria lui Stokes. Lorentz a arătat că Michelson "a interpretat greşit" faptele, şi 
calculele lui Michelson au fost greşite. Michelson, împreună cu Morley, au decis să repete 
experimentul "la intervale de trei luni şi astfel să evite orice incertitudine," 21 concluzia lor fiind 
de respingere a explicaţiei lui Fresnel . Lorentz a pus la îndoială şi noul experiment: 
"semnificaţia experimentului Michelson-Morley constă mai degrabă în faptul că ne poate învăţa 
ceva despre schimbările în dimensiuni." în 1897 Michelson a făcut un nou experiment, 
concluzionând că rezultatul experimentului a fost unul "improbabil" şi a decis că în 1887 a 
greşit: teoria lui Stokes trebuia respinsă, şi cea a lui Fresnel trebuia să fie acceptată. 

Fitzgerald, independent de Lorentz, a produs o versiune testabilă care a fost respinsă de 
experimentele lui Trouton, Rayleigh şi Brace întrucât era progresivă teoretic, dar nu empiric, 
teoria lui Fitzgerald fiind considerată ad-hoc (că nu există "nici o dovadă independentă" 
[pozitivă] pentru ea). 22 Einstein, ignorând aceste experimente, dar stimulat de criticile lui Mach 
de mecanică newtoniană, a ajuns la un nou program de căutare progresivă, 23 care "a prezis" şi 
a explicat rezultatul experimentului Michelson-Morley, dar a prezis şi o gamă imensă de fapte 
nedescoperite anterior, care au obţinut coroborări dramatice. Astfel, după numai douăzeci şi 
cinci de ani mai târziu, experimentul Michelson-Morley a ajuns să fie văzut ca experiment 


18 R. A. Hulse şi J. H. Taylor, „Discovery of a pulsar in a binary system”, The Astrophysical Journal Letters 195 
(1 ianuarie 1975): L51-53, https://doi.org/10.1086/181708. 

19 A Fresnel, „Lettre a Francois Arago sur LTnfluence du Mouvement Terrestre dans quelques Phenomenes 
Optiques, in Annales de chimie et de physique - 98 Years available - Gallica”, 1818, 
https://gallica.bnf.fr/ark:/12148/cb343780820/date.r=Annales+de+chimie+et+de+physique.langEN. 

20 George Gabriel Stokes, On Fresnel’s Theory of the Aberration ofLight (London, 1846), 76-81. 

21 Hendrik A. Lorentz, „Considerations on Gravitation”, în The Genesis of General Relativity, ed. Michel 
Janssen et al.. Boston Studies in the Philosophy of Science (Dordrecht: Springer Netherlands, 2007), 1038-52, 
https://doi.org/10.1007/978-l-4020-4000-9_13. 

22 Joseph Larmor, On the ascertained Absence ofEffects ofMotion through the Aether, in relation to the 
Constitution ofMatter, and on the FitzGerald-Lorentz Hypothesis, 1904, 624. 

23 Karl Raimund Popper, The Logic of Scientific Discovery (Psychology Press, 2002). 

crucial, considerat ca fiind "cel mai mare experiment negativ din istoria ştiinţei," 24 25 
demonstrând toleranţa metodologică susţinută de Lakatos. 

In acest context, un semnal tipic al degenerării unui program este proliferarea "faptelor" 
contradictorii. Folosind o teorie falsă ca o teorie interpretativă, se poate obţine - fără a comite 
o "greşeală experimentală" - propuneri contradictorii faptice, rezultate experimentale 
inconsecvente. 26 Michelson însuşi a fost frustrat de inconsecvenţa "faptelor" rezultate din 
măsurătorile sale. 

Carlton Morris Caves propune şase posibile experimente de laborator pentru gravitaţia 
non-newtoniană: trei folosesc o balanţă de torsiune ca detector, şi alte trei folosesc un cristal 
dielectric de înaltă sensibilitate. 27 Ideea lui Caves este de a demonstra că tehnologia va face în 
curând posibilă o nouă clasă de experimente, exclusiv de laborator. Concluzia lui Caves este că 
niciunul dintre aceste experimente nu ar fi uşor de realizat, cauza fiind limitele tehnologiei 
actuale. Dar majoritatea sunt fezabile în viitorul apropiat. 

Efectele puternice ale gravitaţiei sunt observate astrofizic (pitice albe, stele neutronice, 
găuri negre), caz în care se folosesc, ca teste experimentale, stabilitatea piticelor albe, rata spin- 
down a pulsarilor, orbitele pulsarilor binari, existenţa unui orizont al găurii negre, etc. 

Recent au fost dezvoltate o serie de teste cosmologice pentru teoriile legate de materia 
întunecată, folosindu-se pentru constrângeri rotaţia galaxiei, relaţia Tully-Fisher, viteza de 
rotaţie a galaxiilor pitice, şi lentilele gravitaţionale. 

Pentru teoriile legate de inflaţia cosmică, cel mai strict test este prin măsurarea 
dimensiunii undelor în spectrul radiaţiei cosmice de fundal cu microunde. 28 

Pentru teoriile legate de energia întunecată, pot fi folosite ca teste rezultatele strălucirii 
supernovei şi vârsta universului. 

Există diferenţe mari de predicţii între relativitatea generală şi fizica clasică, precum 
dilatarea timpului gravitaţional, lentila gravitaţională, deplasarea spre roşu gravitaţională a 
luminii, etc. Şi există multe teorii relativiste ale gravitaţiei, bifurcate sau independente, dar 
teoria generală a relativităţii lui Einstein a confirmat toate predicţiile şi este cea mai simplă dintre 
astfel de teorii. 


24 J. D. Bernal, Science in History J. D. Bernal , 3rd edition (M.I.T Press, 1965). 

25 Imre Lakatos, The Methodology of Scientifîc Research Programmes: Volume 1: Philosophical Papers 
(Cambridge University Press, 1980). 

26 Lakatos. 

27 Carlton Morris Caves, „Theoretical investigations of experimental gravitation” (phd. California Institute of 
Technology, 1979), http://resolver.caltech.edU/CaltechTHESIS:03152016-161054898. 

28 Funcţia potenţial, care este crucială pentru determinarea dinamicii inflaţiei, este pur şi simplu postulată, şi nu 
derivată dintr-o teorie fizică subiacentă. 

Teste propuse de Einstein 

Einstein afirmă, în Teoria relativităţii - Relativitatea specială şi relativitatea generală, 29 
că teoriile evoluează prin decalaraţii bazate pe observaţii, sub fonna unor legi empirice, din 
care se obţin legile generale. Un rol important îl joacă intuiţia şi gândirea deductivă în acest 
proces. După stadiul iniţial, investigatorul dezvoltă un sistem de gândire ghidat de date 
empirice, construit logic din ipoteze fundamentale (axiomele). "Adevărul” unei teorii rezultă 
din corelarea ei cu un număr mare de observaţii unice. Pentru aceleaşi date empirice pot exista 
mai multe teorii care diferă între ele. 

Einstein vorbeşte, în Teoria relativităţii- Relativitatea specială şi relativitatea generală, 
de predicţia confirmată a relativităţii generale pentru mişcarea periheliului lui Mercur, cu o 
precizie mult mai mare decât cea prezisă de legea gravitaţiei universale a lui Newton. 30 

O altă predicţie confirmată discutată de Einstein este devierea luminii de un câmp 
gravitaţional, care admite un test experimental prin intermediul înregistrării fotografice a 
stelelor în timpul unei eclipse totale a soarelui, astfel: stelele din vecinătatea soarelui sunt 
fotografiate în timpul unei eclipse solare. A doua fotografie a aceloraşi stele este făcută când 
soarele este situat într-o altă poziţie pe cer, cu câteva luni mai devreme sau mai târziu. Prin 
comparaţia poziţiilor stelelor, acestea ar trebui să apară deplasate radial spre exterior. Societatea 
Regală Britanică şi Societatea Astronomică Regală a efectuat aceste teste prin două expediţii, 
pe Sobral (Brazilia) şi insula Principe (Africa de Vest), confirmând predicţia. 

Deplasarea liniilor spectrale către roşu a fost de asemenea prezisă de relativitatea 
generală şi discutată de Einstein în aceeaşi carte, dar atunci când a fost scrisă această carte încă 
nu se confirmase cu siguranţă. Se efectuaseră experimente pe benzile de cianogen, dar 
rezultatele nu au fost concudente în acea perioadă. Einstein propunea o verificare a deplasăriii 
medii ale liniilor spre marginea mai puţin refractabilă a spectrului, prin investigaţii statistice ale 
stelelor fixe. 

în a doua ediţie a cărţii Teoria relativităţii- Relativitatea specială şi relativitatea 
generală , 31 Einstein afirmă că în dezvoltarea teoriei sale pentru "problema cosmologică" s-a 
bazat pe două ipoteze: 


29 Albert Einstein, Teoria relativităţii: Relativitatea specială şi relativitatea generală (Nicolae Sfetcu, 2017), 
https://books.google.ro/books?id=aMtNDwAAQBAJ. 

30 Einstein. 

31 Einstein. 

1. Există o densitate medie a materiei în întreg spaţiul, care este peste tot aceeaşi şi diferită 
de zero. 

2. Mărimea ("raza") spaţiului este independentă de timp. 

Ipotezele s-au dovedit a fi conforme cu teoria generală a relativităţii după introducerea 
unui termen ipotetic la ecuaţiile câmpului ("termenul cosmologic al ecuaţiilor câmpului"). 
Ulterior, Einstein a ajuns la concluzia că se poate păstra ipoteza (1) fără a apela la acel termen, 
dacă cineva se poate renunţa la ipoteza (2) respectiv ecuaţiile iniţiale ale câmpului admit o 
soluţie în care "raza lumii" depinde de timp (expansiunea spaţiului), admiţând astfel 
expansiunea spaţiului. 

Hubble, printr-o investigaţie a nebuloaselor extra-galactice, a confirmat că liniile 
spectrale emise au arătat o deplasare spre roşu proporţională cu distanţa dintre nebuloase. 

O importanţă deosebită a avut, pentru Einstein, abordarea epistemologică a 
experimentelor de gândire. Aceste experimentele, prin modul cum au fost elaborate, au oferit o 
nouă înţelegere a fenomenelor puse în discuţie. 

La şaisprezece ani, Einstein şi-a imaginat ce s-ar întâmpla dacă se urmează un fascicul 
de lumină cu viteza luminii. 32 Experimentul este mai dificil decât pare la prima vedere. 
Einstein era, în acea perioadă, în căutarea unui "principiu universal” care ar putea duce la 
cunoaşterea adevărată. Experimentul începe cu situaţia ipotetică de a urmări o undă de lumină 
cu viteza c. In acest caz al magnitudinii egale a vitezelor, ”surferl” va observa o undă de 
lumină ”îngheţată”, cu radiaţia de lumină ca un câmp electromagnetic static oscilant spaţial, şi 
proprietăţile undei ar dispărea. Dar acest câmp independent de timp nu există, pentru că nu este 
în concordanţă cu teoria lui Maxwell. Concluzia lui ar fi că un observator nu poate atinge 
niciodată viteza luminii, ipoteza sfiind falsă prin modus tollens în logica clasică. Einstein a 
afirmat că acest experiment conţine un paradox întrucât cele două ipoteze incluse (constanţa 
vitezei luminii şi independenţa legilor (deci şi constanţei vitezei luminii) de alegerea sistemului 
inerţial (principiul relativităţii speciale)) sunt "reciproc incompatibile (în ciuda faptului că 
ambele luate separat se bazează pe experienţă)” 

In septembrie 1905, Einstein a încercat să extindă principiul relativităţii la sistemele de 
referinţă accelerate introducând un principiu fizic nou şi puternic în 1907, "principiul 
echivalenţei" (legile fizicii iau aceeaşi formă intr-un sistem uniform de accelerare a 
coordonatelor ca intr-un sistem care se găseşte în repaus faţă de un câmp gravitaţional omogen), 


32 Albert Einstein, „Autobiographische Skizze”, în Helle Zeii — Dunkle Zeit: In memoriam Albert Einstein, ed. 
Cari Seelig (Wiesbaden: Vieweg+Teubner Verlag, 1956), 9-17, https://doi.org/10.1007/978-3-322-84225-l_2. 


9 



Nicolae Sfetcu: Teste gravitaţionale ale relativităţii generale 


cu o valoare euristică foarte mare. 33 El a argumentat acest principiu prin "experimentul de 
gândire al ascensorului", considerat uneori drept cel mai important experiment de gândire al 
lui Einstein. Einstein presupune un cadru de referinţă accelerat cu o acceleraţie constantă în 
direcţia x, şi un al doilea cadru în repaus intr-un câmp gravitaţional omogen care conferă tuturor 
obiectelor o acceleraţie în aceeaşi direcţie x. Observaţional, nu există nicio distincţie între cele 
două cadre. Toate corpurile sunt accelerate la fel în câmpul gravitaţional. Astfel, principiul 
echivalenţei permite înlocuirea unui câmp gravitaţional omogen printr-un sistem de referinţă 
uniform accelerat. Această ipoteză a echivalenţei fizice exacte a celor două cadre are două 
consecinţe teoretice importante: nu putem vorbi despre o acceleraţie absolută a sistemului de 
referinţă, şi căderea egală a tuturor corpurilor intr-un câmp gravitaţional. 


33 Abraham Pais, Subtle Is the Lord: The Science and the Life of Albert Einstein (Oxford ; New York: Oxford 
University Press, 2005), 179-80. 

